text: Esbjerg og Sønderjyske hentede to sejre på fremmed is
  01 februar 2017 kl. 06.44
  Tirsdag aften vandt Esbjerg i Rungsted i overtid, og Sønderjyske fik i Herlev vendt en dårlig start til sejr.
  Esbjerg Energy viste høj moral, da holdet tirsdag aften vendte 0-3 til en 5-4 sejr i overtid over Rungsted Seier Capital i Hørsholm Skøjtehal. Det så nemlig skidt ud undervejs, og selvom det startede nogenlunde fornuftigt med 0-0 efter 10 minutter, så tog det kun seks minutter for hjemmeholdet at komme på 3-0. Men derefter tog Esbjerg fat og hev sejren hjem i overtid. 
  Esbjerg mangler seks kampe inden slutspillet, og den næste kamp er mandag den 6. februar, hvor holdet skal en tur til Rødovre.
  Sønderjyske fik vendt en resultatmæssig dårlig start og kunne til sidst trække sig tilbage som sejrherre over bundproppen Herlev Eagles med en sejr på 8-4.
  Med sejren er Sønderjyske for en tid tilbage på 4.-pladsen, mens Esbjerg indtager 8.-pladsen seks runder før slutspillet går i gang.
  Sønderjyske slog tilbage - Sønderjysk Elitesport A/S https://t.co/D68op7Bvi0
  
  